《水龙吟 老人寿词》
宋代·侯寘

夜来霜拂帘旌，淡云丽日开清晓。香猊金暖，冰壶玉嫩，佳辰寒早。

橘绿橙黄，袖红裙翠，一堂欢笑。正梅妃月姊，雪肌粉面，争妆点、潇湘好。

莫惜芳尊屡倒。拥群仙、醉游蓬岛。东床俊选，南溟归信，一时俱到。

鬓影摇春，命书纡锦，子孙环绕。看他时归去，飞觞石涧，侍甘泉老。

作者简介：宋东武人，字彦周。晁谦之甥。曾为耒阳令。高宗绍兴中以直学士知建康。有《懒窟词》，风格婉约，一时推崇。